EkBass/fiwiki-20250220-pages-articles huggingface dataset:
Haaste

Haaste on oikeudenkäyntiin liittyvä termi. Haasteella tarkoitetaan vastaajalle annettua kehotusta vastata kirjallisesti kanteeseen tai syytteeseen tai saapua oikeuden istuntoon.Vuorenpää, Mikko: Prosessioikeuden perusteet. Helsinki: Talentum, 2009. ISBN 978-952-14-1447-3. Tuomioistuin antaa pääsääntöisesti haasteen vastaajalle sekä siviiliasioissa että rikosasioissa; rikosasioissa myös syyttäjä voi joissain tapauksissa antaa haasteen vastaajalle. == Haasteen sisältö == Kaikissa oikeuden antamissa haasteissa on aina seuraavat perusasiat: * kehotus vastata kanteeseen kirjallisesti tai kehotus saapua oikeuteen vastaamaan kanteeseen tai syytteeseen suullisesti oikeuden istunnossa * määräaika, johon mennessä kirjallisen vastauksen on saavuttava asianomaisen oikeuden kansliaan, tai aika, jolloin oikeuden istunto pidetään * vastaamatta jättämisen tai oikeudesta poissa olemisen seuraamukset. === Haaste siviiliasioissa === Kaikille haasteille yhteisten perustietojen lisäksi siviiliasioissa annetussa haasteessa vastaajaa kehotetaan vastauksessaan:Oikeudenkäymiskaari 5 luku 10 §. Finlex. Ajantasainen lainsäädäntö. # ilmoittamaan, myöntääkö hän kanteen vai vastustaako hän sitä; # vastustaessaan kannetta esittämään sellaiset perusteet vastustamiselle, joilla on merkitystä asian ratkaisemisen kannalta; # ilmoittamaan mahdollisuuksien mukaan ne todisteet, jotka hän aikoo vastauksensa tueksi esittää, ja mitä hän kullakin todisteella aikoo näyttää toteen; # esittämään vaatimuksensa oikeudenkäyntikulujen korvaamisesta, jos hän pitää sitä aiheellisena; # liittämään vastaukseen asiakirja, johon kanteen vastustaminen perustuu, alkuperäisenä tai jäljennöksenä ja ne kirjalliset todisteet, joihin vastauksessa vedotaan; sekä # tekemään väitteensä siitä, ettei tuomioistuin voi ottaa asiaa tutkittavaksi. Käräjäoikeus voi lisäksi kehottaa vastaajaa lausumaan vastauksessaan jostakin erityisestä kysymyksestä. === Haaste rikosasioissa === Kaikille haasteille yhteisten perustietojen lisäksi rikosasioissa annetussa haasteessa yleisesti kehotetaan vastaajaa:Laki oikeudenkäynnistä rikosasioissa 5 luku 9 §. Finlex. Ajantasainen lainsäädäntö. # ilmoittamaan kantansa häntä vastaan esitettyihin vaatimuksiin; # ilmoittamaan kantansa perustelut, jos hän kiistää syytteen tai muut vaatimukset; # ilmoittamaan todisteet, jotka hän aikoo esittää, ja mitä hän kullakin todisteella aikoo näyttää toteen, jollei vastaajan tunnustuksen tai muiden seikkojen perusteella voida olettaa, ettei todistelua tarvita; ja # toimittamaan tuomioistuimelle ne kirjalliset todisteet, joihin hän vetoaa. == Lähteet == Luokka:Oikeudenkäynti Luokka:Prosessioikeus
Kalevi Helo

Kalevi Helo (s. 15. huhtikuuta 1975 Vihti) on suomalainen poliitikko ja yrittäjä. == Poliittinen toiminta == Poliittisen aktiivisuutensa Helo on aloittanut varsin nuorena. Helo osallistui EY:tä Suomen kansan itsenäisyysrintaman asettaman presidenttiehdokaan Keijo Korhosen kannattajien 20 000 nimen keruuseen vuoden 1993 vuoden aikana. Presidentivaalien jälkeen Helo osallistui Vapaan Suomen Liitto (VSL) kannattajakorttien keräämiseen 1994. Puolueen jäseneksi Helo ei kuitenkaan liittynyt. Kalevi Helo perusti Vapauspuolue – Suomen tulevaisuus yhdistyksen 4.4.2009 ja toimi puolueen ensimmäisenä puheenjohtajana. Kannattajakortit kerättiin yhdistykselle pääosin Tampereelta vuoden 2010 aikana. Vapauspuolue merkittiin puoluerekisteriin 22. lokakuuta 2010. Helo oli ehdokkaana Vapauspuolueen ensimmäisissä eduskuntavaaleissa 17. huhtikuuta 2011 ja sai Pirkanmaan vaalipiirissä 320 ääntä. Helo otti syksyllä 2010 puolueen jäseniksi Olavi Mäenpään (Suomen kansan sinivalkoiset) ja Matti Järviharjun (IKL). Heti eduskuntavaalien jälkeen kansallismieliset riitautuivat ja puolue alkoi hajota sisäisiin ristiriitoihin. Vapauspuolueen puheenjohtajaksi nousi syksyllä 2011 Lisbet Puttonen ja myöhemmin oikeudenkäyntien jälkeen Aluehallintoviraston (AVI) kokousluvalla 2013 Olavi Mäenpää. Helo erosi perustamastaan puolueesta 2013. Loppuvuodesta 2017 Helo liittyi Suomen Kansa Ensin -puolueeseen (SKE). Hänet valittiin ensimmäisen kerran SKE:n hallituksen jäseneksi joulukuussa 2017. == Poliittiset näkemykset == Helo kannattaa ulkopolitiikassa sodanjälkeistä Paasikivi-Kekkosen linjan mukaista puolueettomuuspolitiikkaa ja pitää Nato- jäsenyyttä vaarallisena Suomen maantieteellisen sijainnin vuoksi. EU- jäsenyyttä hän pitää Suomen itsenäisyydelle haitallisena. Suomen jäsenyyttä Eurossa hän pitää Suomen taloudelle huonona vaihtoehtona. Hänen mielestään yhteisvaluutta hyödyttää ainoastaan Saksaa ja muutamaa Keski-Euroopan valtiota. Vuoden 2011 eduskuntavaalien alla Kalevi Helo kirjoitti Ajan Suunta -lehdessä pääkirjoituksen jossa olevat tekstinkohdat menivät tutkintaan. Lehden kirjoituksista valtakunnansyyttäjä ei antanut tuomiota, mutta piti niitä tuomittavina kirjoituksina. == Yksityiselämä == Kalevi Helo on käynyt armeijan rauhanajan aseettoman palveluksen. Hän on painottanut alkoholista kieltäytymistä ja on absolutisti. Hän on kertonut urheilun positiivisista vaikutuksista kehoon ja mieleen. == Lähteet == == Aiheesta muualla == * Kalevi Helon blogi *YLE Kalevi Helo Vapauspuolueesta 2010 *Eduskuntavaalit 2011: Vaalikenttien haastajat (pienpuoluetentti) Luokka:Sinivalkoisen Rintaman puheenjohtajat Luokka:Vuonna 1975 syntyneet Luokka:Elävät henkilöt
JCVD

JCVD on vuonna 2008 ensi-iltansa saanut belgialais-luxemburgilais-ranskalainen rikoskomediaelokuva. Elokuvan on ohjannut Mabrouk El Mechri ja käsikirjoittanut Christophe Turpin. Pääosissa näyttelivät muun muassa Jean- Claude Van Damme, François Damiens, Zinedine Soualem, Karim Belkhadra ja Jean- François Wolff. Suomessa elokuva sai ensi-iltansa Night Visions -elokuvajuhlissa 4. huhtikuuta 2009.Release dates for JCVD imdb Viitattu 25.2.2011 == Juoni == Van Damme on joutunut urallaan pohjamutiin. Hän on joutunut rahapulaan ja oikeuteen lapsensa huoltajuuskiistan vuoksi. Van Dammen agenttikaan ei löydä hänelle kunnon roolia Steven Seagalin vietyä häneltä elokuvaroolin nenän edestä. Van Damme päättää palata takaisin Belgiaan selvittämään tilanteensa. Matkalla hän poikkeaa postissa hakemaan kirjekuoressa tulleet rahat. Epäonnekseen posti on ryöstäjien hallussa ja Van Damme joutuu muiden siviilien ohella panttivangiksi. Ryöstäjät päättävät käyttää näyttelijää hyväkseen ja antavat hänen puhua puhelimen kautta lunnaita roistoille. Tämä saa poliisit ja median luulemaan Van Dammen olevan postiryöstön takana. == Rooleissa == == Palkinnot == === Ehdokkuudet === *Cannesin elokuvajuhlat **2008 Kultainen palmu: Mabrouk El Mechri *Toronto Film Critics Association **2008 Paras näyttelijä: Jean-Claude Van DammeTFCA Awards 2008 TFCA. 17.12.2008 Viitattu 19.3.2011 *Chlotrudis **2009 Paras näyttelijä: Jean-Claude Van DammeChlotrudis Awards imdb Viitattu 25.2.2011 == Arvostelu == Elokuva herätti pääosin positiivista palautetta, ja muun muassa Time-aikakauslehti piti Van Dammen näyttelijäsuoritusta vuoden 2008 toiseksi parhaana elokuvaroolisuorituksena heti Heath Ledgerin jälkeen.The Top 10 Everything of 2008 TIME. 3.11.2008 Viitattu 10.3.2011 == Kuvaukset == Elokuvan kuvauspaikkoina olivat Bryssel ja Schaerbeek, Belgiassa ja Luxemburg.JCVD MovieStation Viitattu 11.12.2011 == Lähteet == Luokka:Ranskalaiset rikoselokuvat Luokka:Vuoden 2008 belgialaiset elokuvat Luokka:Vuoden 2008 ranskalaiset elokuvat Luokka:Ranskalaiset komediaelokuvat
Aeroekologia

Aeroekologia () on monitieteellinen tutkimusala, jossa analysoidaan ekologian, meteorologian, fysiikan sekä tietokonemallinnuksen avulla lintujen, hyönteisten, lepakoiden, siitepölyn ja mikrobien riippuvaisuutta alimmista ilmakehän kerroksista. Aeroekologia eli ilmakehän ekologia on uusi tapa tutkia eri lajien liikkeitä ja muuttoa sekä sairauksien leviämistä. Samalla voidaan analysoida ja mallintaa itse ilmakehääkin. Käsitteen on tehnyt tunnetuksi Bostonin yliopiston biologian professori Thomas H. Kuntz. Tutkijat hyödyntävät säätutkaverkostoja ja yksittäisiä tutkia paikantaakseen lintu- ja lepakkoparvet. Myös infrapunakameroita käytetään ja yksittäisiin lepakoihin voidaan kiinniittää radiovastaanottimia. Esimerkiksi lepakoiden liikkeistä saadulla tiedolla analysoidaan viljelysmaiden vuodenaikaista ja vuosittaista muuttumista ilmastonmuutoksen edetessä. == Lähteet == == Aiheesta muualla == * * * * * * Luokka:Aerobiologia Luokka:Ekologia
Kolmiodraama (yhtye)

Kolmiodraama oli kolmihenkinen espoolainen rap-yhtye. Yhtyeeseen kuuluivat MC:t Bloge ja Oiva Vedätys sekä tuottaja Rammu. Yhtyeen taustajoukoissa pyöri myös tuottaja Eemo1. Kolmiodraama julkaisi yhteensä kolme omakustannealbumia ja julkaisi ensimmäisen studioalbuminsa Jotain tasottavaa Karma Musiikin kautta huhtikuussa 2011. == Historia == Kolmiodraaman perustajajäsenet Bloge ja Oiva Vedätys tutustuivat lukiossa kummankin asuessa Kirkkonummella. He aloittivat musiikin tekemisen vuosituhannen vaihteessa. He saivat mukaansa kolmannenkin jäsenen tuottajaksi, joka kuitenkin jättäytyi pois alkuvaiheilla. Bloge ja Oiva Vedätys jatkoivat musiikin tekoa duona käyttäen kuitenkin nimeä Kolmiodraama. He ehtivät julkaista kaksi omakustannealbumia kahdestaan, kunnes alun perin Pieksämäeltä kotoisin oleva Rammu liittyi yhtyeen uudeksi tuottajaksi 2006. Vaikka Rammu on yhtyeessä tuottajan roolissa, syntyvät Kolmiodraaman kappaleiden taustat enimmäkseen kaikkien kolmen jäsenen yhteistyönä. Eemo1:sen välityksellä yhtye päätyi lopulta Karma Musiikille, jonka kautta yhtyeen ensimmäisen studioalbumi Jotain tasottavaa julkaistiin 18. huhtikuuta 2011. == Diskografia == ===Albumit=== * Katutasonpaskaa (2004, CDR) * Hei jotain tasoo (2005, CDR) * Kolmiodraama EP (2008, vinyyli) * Jotain tasottavaa (2011, CD) ===Musiikkivideot=== * "Meni vähän vituiks" (mukana Kreivi, 2011) * "Lämmintä bissee ja kylmii naisii" (mukana Lauri Räpping Vantaanjoki & Jodarok, 2011) Luokka:Suomalaiset hip hop -yhtyeet
Taistelija (vuoden 2010 elokuva)

Taistelija (The Fighter) on 2010 ensi-iltansa saanut David O. Russellin ohjaama urheilu- ja draamaelokuva. Sen pääosissa ovat Mark Wahlberg, Christian Bale ja Amy Adams. Elokuva keskittyy ammattilaisnyrkkeilijä Micky Wardin (Wahlberg) elämään ja hänen velipuolensa ja valmentajansa Dicky Eklundin (Bale) väleihin. Amy Adams esittää Wardin tyttöystävää. Taistelija on Russellin ja Wahlbergin kolmas yhteistyöelokuva. Aiemmat ovat Kolme kuningasta ja I Heart Huckabees. == Näyttelijät == == Vastaanotto == Elokuva sai seitsemän Oscar-ehdokkuutta: paras elokuva, paras ohjaus, paras miessivuosa (Christian Bale), naissivuosa (Amy Adams ja Melissa Leo), leikkaus ja paras alkuperäinen käsikirjoitus. Se voitti mies- ja naissivuosan palkinnot, joista jälkimmäisen sai Melissa Leo. == Lähteet == Luokka:Vuoden 2010 yhdysvaltalaiset elokuvat Luokka:Yhdysvaltalaiset elämäkertaelokuvat Luokka:Yhdysvaltalaiset draamaelokuvat Luokka:Nyrkkeilyelokuvat Luokka:David O. Russellin ohjaamat elokuvat Luokka:Paramount Picturesin elokuvat Luokka:Parhaan miessivuosan Oscar-palkinnon saaneet elokuvat Luokka:Parhaan naissivuosan Oscar-palkinnon saaneet elokuvat Luokka:SAG-palkitut elokuvat
Jotain tasottavaa

Jotain tasottavaa on rap-yhtye Kolmiodraaman ensimmäinen virallinen studioalbumi. Se julkaistiin 18. huhtikuuta 2011 Karma Musiikin kautta. Albumin kappaleista "Lämmintä bissee ja kylmii naisii" ja "Meni vähän vituiks" on kuvattu musiikkivideot. Kumpikin video julkaistiin helmikuussa 2011. Levyn kansitaiteesta vastaa Samuli Lindberg. == Kappaleet == # Jotain tasottavaa intro # Passaa maissarii # Lämmintä bissee ja kylmii naisii (mukana Lauri Räpping Vantaanjoki & Jodarok) # Menetetyn miehen pelattu peli # Älä luota prostituoituun (mukana Heikki Kuula) # Kolmas pyörä # Meni vähän vituiks (mukana Kreivi) # Liikaa radioo(n) # Polttopullofunk (mukana Hannibal) # Se on vaan loossii # Rosvosektori (mukana Käsipuoli) # Pysy ninjana (mukana Eräs) # Kantapään kautta == Biitit == * Kolmiodraama: 1, 2, 3, 4, 5, 7, 8, 9, 11, 12, 13 * Eemo1: 6 * Bustaavat Budit: 10 === Muu tuotanto === * Eemo1: skrätsit (1, 7, 8) * E540: saksofoni, kitara, piano (5) == Arvostelut == * Redrum-187: Redrum-187 == Lähteet == Luokka:Kolmiodraaman albumit Luokka:Vuoden 2011 albumit
Nälkämaan AG

Nälkämaan AG on rap-duo Mac Buenon & DJ Tatcin ensimmäinen virallinen studioalbumi. Sen julkaisi 3rd Rail Music 20. huhtikuuta 2011. Levyn tuotannosta vastaa kokonaan DJ Tatc, paitsi kappaleen "Hasisnippejä & kromipiissejä", jonka tuotannosta vastaa DJ Tatcin lisäksi Kummisetä. Suomenkielinen gangsta-rap -sivusto Redrum-187 julkaisi kappaleen "87250" ilmaisladattavaksi sivustollaan. Albumin kannen on suunnitellut Mac Bueno.http://www.redrum-187.com/2011/04/haastattelussa-mac-bueno-ja-dj-tatc/ Albumin kappaleesta "Kova laki" tullaan julkaisemaan musiikkivideo. Albumi debytoi Suomen virallisen listan sijalla 49.Ifpi == Kappaleet == # # # # # # (mukana Velimatti) # (mukana OG Ikonen) # # # # (mukana Shaka, Petos & Hannibal) # # == Arvostelut == * Noise.fi: Noise.fi * Redrum-187: Redrum-187 == Lähteet == == Aiheesta muualla == * Kappale "87250" ladattavissa Redrum-187 -sivustolla * Mac Buenon & DJ Tatcin haastattelu Redrum-187 -sivustolla Luokka:Mac Buenon & DJ Tatcin albumit Luokka:Vuoden 2011 albumit
Stiftelsen för det tvåspråkiga Finland

__NOTOC__ Stiftelsen för det tvåspråkiga Finland (suom. Kaksikielisen Suomen säätiö) on vuonna 2002 perustettu suomalainen säätiö. Sen päätoimiala on palvella tutkimusta ja kulttuuria. Käytännössä säätiön pääasiallinen tehtävä oli ohjata rahoitusta Ruotsalaiselle kansanpuolueelle (RKP); viimeisinä vuosina summa oli noin 1,6 miljoonaa euroa vuodessa. Puoluelain muutos vuonna 2010 rajoitti samalta lahjoittajalta vuosittain vastaanotettavan summan 30 000 euroon. Ennen kuin laki tuli voimaan, Tvåspråkiga-säätiö tyhjensi kassansa RKP:lle, joka sai noin 3,3 miljoonan euron kertalahjoituksen. Puoluesihteeri Johan Johanssonin mukaan se riittäisi noin kahden vuoden menoihin. Jatkossa RKP:n rahoitus hoidetaan puoluetta lähellä olevasta tukisäätiöstä, Fonden för intressebevakning av det svenska i Finlandista. == Historia == Stiftelsen för det tvåspråkiga Finlandin merkittäviä rahoittajia ovat olleet Svenska kulturfonden, Konstsamfundet ja Stiftelsen Tre Smeder. Myös kaksikielisyyttä tukevat yritykset ovat rahoittaneet Tvåspråkiga-säätiötä. Säätiön hallitus ei ole halunnut kertoa yksityisten rahoittajien nimiä; hallituksen silloisen puheenjohtajan Stig Gustavsonin mukaan rahoittajien paljastamiselle ei ollut perusteita, sillä rahoittaja ei voi ostaa säätiön kautta vaikutusvaltaa RKP:hen. Välissä on säätiön hallitus, joka vastaa rahankäytöstä. Puoluelain muutos vuonna 2010 muutti myös säätiön toimintaa merkittävästi. Säätiön aikaisempi hallitus erosi; siihen olivat kuuluneet puheenjohtaja Stig Gustavsonin lisäksi Ole Norrback, Pär Stenbäck, Stig Stendahl, Christoffer Taxell ja Björn Wahlroos. == Toiminta == Vuoden 2012 alusta lukien säätiön hallitukseen ovat kuuluneet kamarineuvos Henry Wiklund puheenjohtajana ja Jannica Fagerholm Signe ja Ane Gyllenbergin säätiöstä, hallitusammattilainen Carola Teir-Lehtinen, johtaja Susanna Korpivaara lääkeyhtiö Glaxo Smith Klinestä ja toimitusjohtaja Jan-Erik Stenman Veritaksesta. Henry Wiklundin mukaan säätiön tarkoitus on edelleen pysytellä lähellä politiikkaa ja tukea ruotsin kielen asemaa julkisella sektorilla. == Vaalirahoitus == Presidentinvaaleissa 2012 säätiö lahjoitti ennakkoilmoitusten mukaan 300 000 euroa Eva Biaudet’nEnnakkoilmoitus ehdokkaan vaalirahoituksesta – Presidentinvaalit 2012 – Eva Biaudet. ja 26 000 euroa Paavo LipposenEnnakkoilmoitus ehdokkaan vaalirahoituksesta – Presidentinvaalit 2012 – Paavo Lipponen. kampanjoihin. === Saadut avustukset === 2016: * Svenska Kulturfonden: 450 000 € * Föreningen Konstsamfundet: 50 000 € * Svenska folkskolans vänner: 30 000 € * Stiftelsen Tre Smeder: 30 000 € === Jaetut avustukset === 2015: * Eduskuntavaalien ehdokkaille: 270 000 € * Eduskuntavaalien tv-mainontaan: 54 000 € == Katso myös == *Suomen vaalirahoituskohu == Lähteet == == Aiheesta muualla == * Uusi Suomi: Tässä ovat RKP:n rahoittajat * Uusi Suomi: Näin riippuvainen on puolueesi Luokka:Suomalaiset säätiöt Luokka:Suomenruotsalaiset järjestöt
Américo

Américo, koko nimeltään Domingo Johnny Vega Urzúa (s. 24. joulukuuta 1977 Arica, Chile), on chileläinen laulaja. == Diskografia == === Studioalbumit === * * * * * * == Aiheesta muualla == * Américo viralliset kotisivut Luokka:Vuonna 1977 syntyneet Luokka:Elävät henkilöt Luokka:Chileläiset laulajat
Enkelioppi (kirja)

Enkelioppi () on Danielle Trussonin esikoisromaani vuodelta 2010. Teoksen on suomentanut Sirkka Aulanko, ja se ilmestyi suomeksi vuonna 2011 Tammen kustantamana. Kirja oli nähtävänä usealla kustantajalla, ja lopulta se päätyi Viking Pressille kuusinumeroisella summallaGuardian.co.uk. Myös elokuva-ala kiinnostui teoksesta, ja sopimuksen sai Columbia Pictures. Elokuvan ohjaa Marc Forster.CinemaBlend article. Romaani kertoo langenneista enkeleistä ja niiden ja ihmisten yhteisistä jälkeläisistä nefileistä, joita Raamatun Vanhan testamentin 1. Mooseksen kirjan 6. luku kuvaa muinaisajan kuuluisiksi sankareiksi mutta jotka Trussonin käsissä ovat muuttuneet kauniiksi hohtaviksi hirviöiksi.Cokal, Susann: Fallen Angels. (Kirja-arvostelu.) The New York Times 3.3.2010. Viitattu 26.2.2011. ==Juoni== Enkeliopissa newyorkilainen nunna tietämättään sytyttää uudelleen enkelintutkijoiden ja heidän vastapuolensa, ihmisten ja langenneiden enkelien nefileiksi kutsuttujen jälkeläisten välisen vanhan sodan. Tarinaan sekoittuu vanhoja raamatunkohtia, Orfeukseen liittyvää kreikkalaista muinaistarustoa ja kapinaenkelien lankeemusta. Enkelintutkijoilla on hallussaan aarre, jonka kauniit mutta kylmät nefilit tarvitsevat asemansa vahvistamiseksi. Evangeline osallistuu taisteluun, jossa ratkaistaan ihmiskunnan tulevaisuus. ==Henkilöt== *Tohtori Raphael Valko: Ranskalainen professori, joka koordinoi langenneen enkelin ruumiin kaivausta luolasta Rodopivuorilla 1943. Tohtori Valkon vaimo on Seraphina. Langenneen enkelin ruumiin kaivaukset tehdään alueella, jolla on historiallisia yhteyksiä Orfeukseen ja kreikkalaiseen mytologiaan. *Evangeline: Isä luovutti hänet kasvatettavaksi fransiskaaniseen nunnaluostariin. Nunnalupauksen antamisen jälkeen hänessä heräsi uskonnollisia epäilyksiä, ja hän alkoi selvittää, keitä hänen arkeologivanhempansa oikein olivat. *Percival Grigori: nefili. == Vastaanotto == New York Timesin kriitikon Susann Cokalin mukaan Enkelioppi on "äärettömän taitavasti tehty trilleri", lähempänä Umberto Ecoa kuin Dan Brownia. ==Lähteet== ==Aiheesta muualla== *Enkelioppi Tammen sivustolla . Luokka:Jännitysromaanit Luokka:Vuoden 2010 kirjat Luokka:Yhdysvaltalaiset romaanit
Suora lähetys (Problemsin albumi)

Suora lähetys on suomalaisen Problems?-yhtyeen 12. albumi. Se on ensimmäinen pelkästään live-taltiointia sisältävä Problems?-levy. Levy julkaistiin 2. maaliskuuta 2011. == Kappaleet == # # # # # # # # # # # # # # # == Lähteet == * Levykauppa Äx === Viitteet === Luokka:Vuoden 2011 konserttitallenteet Luokka:Problemsin albumit
Kaulushai

Kaulushai (Chlamydoselachus anguineus) on kaulushaikaloihin kuuluva syvissä vesissä elävä kalalaji. Se on ainoa nykyään elävä laji kaulushaiden heimossa (Chlamydoselachidae). ==Anatomia== Suurin tavattu kaulushai oli 196 cm pitkä. Naaraat ovat suurikokoisempia kuin koiraat, jotka kasvavat yleensä 73-97 cm:n mittaisiksi. Väriltään kala on harmahtavan ruskea. Kidusaukkoja sillä on kuusi ja kiduskansissa on röyhelöiset nahkareunukset. Selkäeviä kaulushailla on yksi, joka on pienikokoinen ja sijaitsee lähellä pyrstöä. Pyrstö on pitkä. Kaulushain rintaevät ovat pienet ja pyöreät ja peräevä suurikokoinen. Kaulushain hampaat ovat kolmikärkiset ja samanlaiset sekä ylä- että alaleuassa. Niitä on yhteensä noin 300 jakaantuneena 25 riviin. Kuono lajilla on lyhyt ja alaleuka hyvin pitkä. ===Lisääntyminen=== Kaulushain lisääntymisestä ei tiedetä paljoa. Lisääntymiskausi on todennäköisesti ympäri vuoden ja koiras- ja naaraskaulushait ovat yhdessä vain parittelun ajan. Laji on ovovivipaarinen eli synnyttää eläviä poikasia, joita voi olla 2-12\. Nuoret kaulushait ovat syntyessään noin 40 cm pitkiä ja kohdussa ollessaan käyttävät ravintonaan ruskuaista. Eräiden arvioiden mukaan kaulushainaaraan raskausaika voi kestää jopa 42 kuukautta eli kolme ja puoli vuotta, mikä on pisin raskausaika kaikista selkärankaisista eläimistä. Kaulushain eliniästä ei ole varmoja tietoja mutta joidenkin lähteiden mukaan se voi elää 25-vuotiaaksi ==Levinneisyys== Kaulushaita tavataan laikuttaisesti ympäri valtameriä. Sitä tavataan Pohjois-Norjan rannikolta, Afrikasta Namibian ja Angolan rannikoilta, Etelä-Amerikasta Atlantin ja Tyynenmeren rannikkoseuduilta, Pohjois- Amerikasta, Australian ja Uuden-Seelannin lähistöiltä ja Japaninmerestä. Kaulushai elää syvissä vesissä yleensä 100-1 500 metrin syvyydellä merenpinnasta. Laji liikkuu verkkaisesti ja etsii ravinnokseen mustekaloja ja muita nilviäisiä ja kaloja. Kaulushai on pääosassa esiintymisaluettaan harvinainen, mutta IUCN luokittelee sen kannan elinvoimaiseksi, koska sille ei ole tällä hetkellä suuria uhkia. Toisinaan niitä saadaan sivusaaliina kalastettaessa trooleilla ja niiden liha on syötävää. Vaikka laji tulee harvoin merien pintakerroksiin, eräät tutkijat arvelevat, että kaulushaihavainnot voisivat olla yksi syy merikäärmetarinoille erikoisen pitkulaisen ulkomuotonsa vuoksi. ==Lähteet== Luokka:Hait
Aavepiippu

Aavepiippu (Monotropa uniflora) on Amerikassa ja Aasiassa kasvava monivuotinen, ruohovartinen loiskasvi, joka kuuluu aavepiippujen sukuun ja kanervakasvien heimoon. Se on mahdollisesti aavepiippujen suvun ainoa laji. == Ulkonäkö ja koko == Aavepiipulla on hyvin hento varsi, joka kasvaa 10–30 senttimetriä korkeaksi. Koko kasvi on vahamaisen läpikuultava ja täysin lehtivihreätön sekä väritykseltään aavemaisen valkoinen tai vaaleanpunainen. Sillä on suomumaiset ja mustapilkkuiset lehdet, jotka ovat kiinni kukintovarressa. Aavepiippu kukkii alkukesästä alkusyksyyn. Sen kukinnossa on vain yksi viisiterälehtinen kukka, mistä kertoo myös lajin tieteellinen nimi uniflora. Samasta juurakosta kohoaa tavallisesti useampia varsia, joihin on puhjennut jo kukka niiden ilmestyessä maasta. Aluksi kukka nuokkuu alaspäin mutta kohoaa vähitellen vaakasuoraan ponsien ja luotien kehittyessä. Se on kohottautunut täysin pystyyn ennen siemenkodan kypsymistä. Kota halkeaa kärjestään, jolloin siemenet pääsevät varisemaan maahan siihen avautuneista raoista. Tämän jälkeen kasvi lakastuu ja mustuu, mutta jää törröttämään pystyyn. == Levinneisyys == Aavepiippu kehittyi todennäköisesti jo jurakauden aikana Lauraasian mantereella, mikä selittäisi sen poikkeuksellisen laajan levinneisyysalueen. Amerikassa se kasvaa Yhdysvaltojen ja Kanadan itäosien lehtimetsissä, Väli-Amerikan korkeilla ja viileillä vuorenrinteillä sekä Etelä-Amerikan pohjoisosissa. Aasiassa se on levinnyt Japaniin, Kiinaan ja Himalajan Etelä-Aasian puoleisiin osiin. == Elinympäristö == Aavepiippu elää vanhoissa, kosteissa ja varjoisissa metsissä. Se saa kaiken ravintonsa loisimalla haperoilla, jotka elävät puolestaan symbioosissa puiden kanssa. == Lähteet == == Aiheesta muualla == * The Botanical Society of America: Monotropa uniflora * ITIS: Monotropa uniflora * United States Department of Agriculture (USDA): Monotropa uniflora * Flora of China: Monotropa uniflora Luokka:Kanervakasvit Luokka:Loiskasvit
Salisbury (Massachusetts)

Salisbury on kunta Yhdysvalloissa. Se sijaitsee Essexin piirikunnassa, Massachusettsissa. Kunta on pinta-alaltaan 46,2 neliökilometriä ja siellä asui vuoden 2000 väestonlaskennan mukaan 7 827 asukasta. Salisbury sijaitsee Merrimackjoen ja Atlantin rannalla. Se asutettiin vuonna 1638 ja sitä kutsuttiin Colchesteriksi. Vuonna 1640 se sai kunnallisoikeudet, ja se nimettiin Salisburyksi. == Lähteet == == Aiheesta muualla == *Kunnan kotisivut Luokka:Massachusettsin kunnat Luokka:Essexin piirikunta (Massachusetts)
Belgian tienumerointijärjestelmä

Belgian tienumerointijärjestelmässä moottoritiet numeroidaan tunnuksella A, valtatiet ja maantiet tunnuksella N ja kehätiet tunnuksella R. Belgiassa kulkevat seuraavat tiet: == Moottoritiet == * Bryssel - Mechelen - Antwerpen - ( Breda ) * Leuven - Maasmechelen - ( Aachen ) * Bryssel - Gent - Brugge - Oostende * Antwerpen - Moerbeke * Bryssel - Willebroek - Antwerpen - ( Bergen Op Zoom ) * ( Lille ) - Kortrijk - Gent - Antwerpen * Tournai - Mons * Tournai - Kortrijk - Roeselare - Brugge * ( Dunkerque ) - Veurne - Jabbeke - ( Brugge ) * Kortrijk - Ieper * Antwerpen - Turnhout - ( Eindhoven ) * Neufchâteau - Bastogne - Liège * Nivelles - Charleroi Luokka:Belgian tiet
Rosenberg

Rosenberg voi tarkoittaa seuraavia: == Sukunimenä == * Aaron Rosenberg (1926–1979), yhdysvaltalainen elokuvatuottaja ja -ohjaaja * Alan Rosenberg (s. 1950), yhdysvaltalainen näyttelijä * Alfred Rosenberg (1893–1946), saksalainen kansallissosialistinen ideologi ja poliitikko * Anton William Rosenberg (1889–1985), suomalainen päätoimittaja ja uskonnollinen vaikuttaja * Carl Rosenberg (1829–1885), tanskalainen kirjailija * Carl Georg Rosenberg (1828–1901), suomalainen maanviljelijä, valtiopäivämies ja kunnallisneuvos * Edgar Rosenberg (1925–1987), brittiläinen elokuva- ja televisiotuottaja, Joan Riversin puoliso * Erkki Rosenberg (1933–1995), suomalainen matematiikan ja fysiikan lehtori, oppikirjojen laatija ja opetusneuvos * Erno Rosenberg (s. 1985), suomalainen jalkapalloilija * Ethel Rosenberg (1915–1953), yhdysvaltalainen vakoilusta syytetty kommunistipoliitikko * Grete Rosenberg (1892–1979), saksalainen uimari ja olympiamitalisti * Gösta Rosenberg (1911–1987), suomalainen kommunistipoliitikko * Harald Rosenberg (1883–1931), suomalainen lehti- ja rikosvalokuvaaja * Henrik Rosenberg (Iso H, s. 1979), suomalainen rap-artisti * Herman Rosenberg (1798–1874), suomalainen virkamies, josta tuli kamarineuvos * Hermann von Rosenberg (1817–1888), saksalainen tutkimusmatkailija ja lintutieteilijä * Hilding Rosenberg (1892–1985), ruotsalainen säveltäjä * Johan Erik Rosenberg (1834–1921), ahvenanmaalainen maanviljelijä, kauppias ja valtiopäivämies * Julius Rosenberg (1918–1953), yhdysvaltalainen vakoilusta syytetty kommunistipoliitikko * Kari Rosenberg (s. 1967), suomalainen jääkiekkomaalivahti * Markus Rosenberg (s. 1982), ruotsalainen jalkapalloilija * Marshall Rosenberg (1934–2015), yhdysvaltalainen psykologi, väkivallattoman vuorovaikutuksen kehittäjä * Mauritz Rosenberg (1879–1941), suomalainen kommunistipoliitikko ja toimittaja * Melissa Rosenberg (s. 1962), yhdysvaltalainen käsikirjoittaja ja tuottaja * Richie Rosenberg, yhdysvaltalainen pasunisti * Risto Rosenberg (s. 1955), suomalainen jalkapalloilija * Tiina Rosenberg (o.s. Pursiainen, s. 1958), suomalainen teatterin ja sukupuolentutkimuksen tutkija, Taideyliopiston rehtori * Tom Rosenberg, yhdysvaltalainen elokuvaohjaaja * Valle Rosenberg (1891–1919), suomalainen taidemaalari * Walter Rosenberg (Rudolf Vrba, 1924–2006), slovakialainen kemisti, joka karkasi Auschwitzin keskitysleiristä ja paljasti holokaustin * William Rosenberg (1887–1952), suomalainen taidemaalari * William Rosenberg (Billy Rose, 1895–1966), yhdysvaltalainen sanoittaja, teatterinomistaja ja -johtaja === Kuvitteellisia henkilöitä === * Robotti von Rosenberg, kuvitteellinen hahmo televisiosarjassa Robotti von Rosenbergin tutkimukset == Maantieteessä == * Ružomberok, , kaupunki Slovakiassa.
Season Film Festival

Season Film Festival (ent. Artisokka Film Festival) on Helsingissä järjestettävä laatuelokuvien elokuvajuhla. Juhla keskittyi aiemmin uuteen naiselokuvaan ja sen tekijöihin, mutta muutti keväästä 2013 lähtien linjansa yleiseksi. Lisäksi festivaalilla on ennakkonäytöksiä myöhemmin teatterilevitykseen tulevista elokuvista. Elokuvajuhlan järjestää Helsinki International Film Festival – Rakkautta & Anarkiaa ry. Elokuvajuhla järjestettiin ensimmäisen kerran vuonna 2001. Festivaali on tunnettu aikaisemmin myös nimillä Artisokka - Helsinki Woman Film Festival ja Nainen vai Artisokka - Women´s Film Festival. Festivaali saa tukea Elokuvataidetoimikunnalta, Helsingin kulttuurikeskukselta, Uudenmaan taidetoimikunnalta ja British Councililta. ==Lähteet== == Aiheesta muualla == * Season Film Festivalin www-sivut Luokka:Helsingin tapahtumat Luokka:Elokuvajuhlat
Neproidi

Neproidi on tasokäyrä, joka on samalla episykloidin erikoistapaus. == Yhtälöt == === Parametriesitys === Parametriesitys neproidille, kun kulmat ovat x-akselilla: :x=a(3\cos t-\cos3t),\quad :y=a(3\sin t-\sin3t).\quad Tai jos kulmat halutaan y-akselille: :x=a(3\cos t+\cos3t),\quad :y=a(3\sin t+\sin3t).\quad === Suorakulmakoordinaattiset yhtälöt === Suorakulmaisessa koordinaatistossa neproidin yhtälö on: (x^2+y^2-4a^2)^3=108a^4y^2 \quad == Neproidin mittasuhteet == Neproidin kaaren pituus ja pinta-ala ovat: :L=24a,\quad A=12\pi a^2.\quad Säteen kaarevuus on: :\rho=|3a\sin t|.\quad == Kirjallisuutta == * Lockwood, E. H., A Book of Curves, Cambridge University Press, 1961. * == Aiheesta muualla == *MathWorld: Nephroid Luokka:Käyrät
Sinisen timantin tapaus

Sinisen timantin tapaus on selkkaus, joka on hiertänyt Saudi-Arabian ja Thaimaan välejä yli 20 vuotta. Tapaus sai alkunsa vuonna 1989, kun prinssi Faisal Fahd Abdulazizin palatsissa puutarhurina työskennellyt thaimaalainen Kriangkrai Techamong varasti palatsista suuren määrän jalokiviä. Saaliiseen kuului myös erittäin arvokas sininen timantti. Techamong pakeni Thaimaahan ja sai myytyä korut. Hänet pidätettiin vuonna 1990, ja Thaimaa palautti jalokivet Saudi-Arabiaan. Kriangkrai Techamong tuomittiin viideksi vuodeksi vankeuteen. Saudiarabialaiset kuitenkin totesivat pian, että osa koruista oli edelleen kateissa ja suurin osa palautetuista oli väärennöksiä. Saudi-Arabia vaati Thaimaalta toimia korujen palauttamiseksi ja lähetti myös Bangkokiin useita henkilöitä selvittämään asiaa. Vuonna 1990 kolme saudidiplomaattia ja yksi liikemies surmattiin hämärissä olosuhteissa. Myös yksi thaimaalainen poliisi murhattiin. Saudi-Arabia syytti Thaimaan poliisia sekaantumisesta jalokivien piilotukseen, ja lopetti työlupien myöntämisen thaimaalaisille. Vuonna 1995 tapaukseen liittyneen jalokivivälittäjän vaimo ja poika murhattiin. Poliisikomentaja Chalor Kerdthes tuomittiin sittemmin elinkautiseen vankeusrangaistukseen murhista. Vuonna 2010 viisi poliisia sai syytteen saudiliikemiehen murhasta. ==Lähteet== Luokka:Omaisuusrikokset Luokka:Thaimaan historia Luokka:1989 Luokka:1990-luku Luokka:Saudi-Arabian historia Luokka:Kansainväliset kriisit
Nollegee

__NOTOC__ Nollegee on rap-duo Mac Buenon & DJ Tatcin ensimmäinen studioalbumi. Se julkaistiin toukokuussa 2008 omakustanteena OKC Productionzin kautta. Albumin tuotannosta vastaa kokonaan DJ Tatc. Kappaleesta "Macmutsinnussijabueno" on julkaistu musiikkivideo. == Kappaleet == # # # # # # # # # # # # # # # == Arvostelut == * Redrum-187: Redrum-187: Levyarvio == Lähteet == Luokka:Vuoden 2008 esikoisalbumit Luokka:Mac Buenon & DJ Tatcin albumit
Tunnustus

Tunnustus on oikeudenkäyntiin liittyvä oikeustieteellinen termi. Tunnustus tai tunnustaminen tarkoittaa Suomessa asianosaisen (kantajan tai vastaajan) antamaa lausumaa siitä, että jokin vastapuolen väittämä, asianosaiselle epäedullinen seikka on tosi.Jokela, Antti: Rikosprosessi. 4. p., s. 468–469. Helsinki: Talentum, 2008. ISBN 978-952-14-1294-3. == Tunnustamisen merkitys suomalaisessa oikeuskäytännössä == Jos asianosainen on asiassa, jossa sovinto on sallittu (dispositiiviset asiat), oikeudessa tunnustanut jonkin seikan, niin tunnustus on hänen osaltaan sitova. Jos asianosainen peruuttaa tunnustuksen, tuomioistuin ratkaisee – asianosaisen peruutuksen syyksi esittämien perusteiden ja muiden asianhaarain nojalla – mikä vaikutus tunnustuksella on todisteena.Oikeudenkäymiskaari 17 luku 4 § . Finlex, ajantasainen lainsäädäntö. Asiassa, jossa sovinto ei ole sallittu (indispositiiviset asiat), tuomioistuin ratkaisee, mikä vaikutus asianosaisen tunnustuksella on todisteena. Tällaisissa asioissa tunnustus ei tule automaattisesti riidattomaksi, vaan tuomari ratkaisee tunnustuksen todistusvoiman. Ratkaistessaan asiaa hän voi käyttää vapaata todistusharkintaa. == Huomautuksia == Tunnustaminen () on oikeuskielessä eri asia kuin myöntäminen (). Käytännössä nämä termit usein sekoitetaan keskenään, vaikka niillä on selvä merkitysero. Usein puhutaan jonkun tosiseikan myöntämisestä vaikka tarkoitetaan sen tunnustamista.Norri, Matti: Oikeudenkäyntikirja eli miten voitan jutun kun päämies on oikeassa. Helsinki: Terra Cognita, 2008. ISBN 978-952-5697-17-9. == Lähteet == Luokka:Oikeudenkäynti Luokka:Prosessioikeus
Harry Baals

Harry William Baals (16. marraskuuta 1886 – 9. toukokuuta 1954) oli Fort Waynen kaupungin republikaaninen pormestari Indianan osavaltiossa vuosina 1934–1947 ja vuodesta 1951 kuolemaansa saakka. Virkakautensa aikana Baals alensi veroja ja rakennutti kaupunkiin maanalaisen viemäröintijärjestelmän ja jätevedenpuhdistamon, joka on edelleen käytössä. Hänen kunniakseen nimettiin postuumisti katu (Harry Baals Drive), mutta sen nimi lyhennettiin myöhemmin muotoon H. W. Baals Drive. Vuoden 2011 alussa kaupungin viranomaiset järjestivät nettiäänestyksen uuden hallintorakennuksen nimestä, ja "Harry Baals Government Center" sai yli 90% äänistä. Fort Waynen varapormestari kuitenkin sanoi, ettei rakennusta luultavasti nimetä Baalsin mukaan, koska "hän ei ole niin tunnettu Fort Waynen ulkopuolella". Baalsin jälkeläiset ovat alkaneet käyttää nimestään ääntämismuotoa 'Bales'. Hänen maalliset jäännöksensä on siunattu Lindenwoodin hautausmaalle Fort Waynen kaupungissa. Hän kuoli munuaistulehdukseen vuonna 1954. ==Lähteet== Luokka:Yhdysvaltalaiset republikaanipoliitikot Luokka:Fort Wayne Luokka:Vuonna 1886 syntyneet Luokka:Vuonna 1954 kuolleet
Lakimiesliiton Kustannus

Lakimiesliiton Kustannus on perinteinen suomalainen juridisen kirjallisuuden kustantaja, joka perustettiin vuonna 1958. == Historia == Kirjojen kustantaminen on kuulunut Lakimiesliiton toimintaan jo vuodesta 1948, jolloin julkaistiin Viljo Linnin kirjoittama Kunnallisverotuksen opas. Lakimiesliiton hallituksen piirissä alettiin 1950-luvulla pohtia kustannustoiminnan laajentamista ja sen toteuttamiseksi tarpeellisen kustannusosakeyhtiön perustamista. Monien valmisteluvaiheiden jälkeen Lakimiesliiton Kustannus Oy perustettiin vuonna 1958. 1980-luvulla Lakimiesliitossa erotettiin kollektiivinen edunvalvonta ja taloudellinen toiminta toisistaan. Vuonna 1979 tehdyllä liiton hallituksen päätöksellä päätettiin painottaa Lakimiesliiton Kustannus Oy:n toimintaa liiketaloudelliseen suuntaan. Alun perinhän yhtiön tarkoituksena ei ollut liiketoiminta sanan varsinaisessa merkityksessä. Alkuperäisessä yhtiöjärjestyksessä todettiin, että yhtiö toimii aatteellisella pohjalla taloudellista etua tavoittelematta. Vuoden 1983 alusta kustannusyhtiölle siirrettiin myös koulutuskeskuksen toiminta ja markkinointi. Vuoteen 1983 mennessä Lakimiesliiton perinteinen kustannus- ja koulutustoiminta oli kokonaisuudessaan keskitetty Suomen Lakimiesliiton Kustannus Oy:hyn. Lakimiesliiton omistaman yhtiön liiketoiminta kehittyi voimakkaasti erityisesti 27. maaliskuuta 1986 jälkeen, jolloin nimi muuttui Kauppakaariyhtymäksi ja yhtymään liitettiin yritysostojen kautta muita yhtiöitä. Kauppakaari Oyj yhdistyi osakevaihdolla vuonna 2000 Talentum Oyj:öön ja siitä tuli Talentumin tytäryhtiö. Samalla siirtyivät Talentumille määräaikaisella sopimuksella aputoiminimet ja tavaramerkit, ”Lakimiesliiton Koulutus” ja ”Lakimiesliiton Kustannus”. Kustannustoiminta oli tässä tilanteessa ulkoistettu kokonaan Lakimiesliiton ulkopuolelle. Ajan mittaan tämä ratkaisu kuitenkin alettiin kokea ongelmalliseksi etenkin jäsenpalvelun kannalta. Lakimiesliitossa alettiin etsiä muita vaihtoehtoja ja ratkaisuksi löytyikin yhteistyö toisen jäsenpalveluja omakustannushintaan tuottavan järjestön kanssa. == Nykytila == Suomen Lakimiesliiton aputoiminimet ja tavaramerkit ”Lakimiesliiton Koulutus” ja ”Lakimiesliiton Kustannus” siirtyvät pitkäaikaisella sopimuksella Helsingin seudun kauppakamarille 1. tammikuuta 2009. Lakimiesliiton Kustannus on nykyään aktiivinen ja näkyvä juridiikkaan keskittyvä ammattikirjallisuuden kustantaja, joka julkaisee vuosittain kymmeniä teoksia yhteistyössä Lakimiesliiton kanssa. Kirjoja kustannetaan kaikilta oikeudenaloilta ja myös väitöskirjat kuuluvat Lakimiesliiton Kustannuksen kustannusohjelmaan. Teoksia myydään kirjakauppojen lisäksi verkkokaupassa sekä osoitteessa Kalevankatu 12, Helsinki, sijaitsevassa kustantajan kirjamyymälässä. == Lähteet == * Lakimiesliiton 60-vuotiaalla julkaisu- ja koulutustoiminnalla uusia haasteita ja mahdollisuuksia (artikkeli, LakimiesUutiset) == Aiheesta muualla == * Lakimiesliiton Kustannus * Lakimiesliitto * Helsingin seudun kauppakamari * Lakimiesliiton Koulutus Luokka:Suomalaiset kirjankustantamot
Vetelin lukio

Vetelin lukio on Vetelin keskustassa sijaitseva toisen asteen oppilaitos. ==Historiaa== Veteliin ryhdyttiin perustamaan oppikoulua jo 1930-luvun jälkipuoliskolla, koska lähin oppikoulu oli Kokkolassa. Vetelin yhteiskoulun kannatusyhdistys perustettiin 25. heinäkuuta 1937, ja koulusta suunniteltiin kolmiluokkaista. Kouluun saatiin valtioneuvoston lupa vasta vuonna 1945, kun suojeluskunnat oli määrätty lakkautettavaksi ja Vetelin suojeluskunnan omaisuus, mm. Suojala-niminen rakennus, päätettiin luovuttaa Vetelin kunnalle koulukäyttöön. Vuodenvaihteessa 1948–1949 koulun ylläpito-oikeus siirtyi kunnalta kannatusyhdistykselle. Keväällä 1949 Vetelin oppikoulu sai oikeuden antaa keskikoulun päästötodistuksia, sillä koulusta oli tullut neliluokkainen. Uusi koulutalo Kaskela rakennettiin vuosina 1955–1956 Suojalan viereen. Kannatusyhdistys päätti vuonna 1955 anoa lukio-opetusoikeutta, ja oikeus myönnettiin vuonna 1956, vaikka kouluhallitus oli suhtautunut hankkeeseen nihkeästi. Ensimmäiset ylioppilaat – kaikkiaan 16 – valmistuivat keväällä 1959. 1960-luvun alussa alettiin suunnitella uutta koulurakennusta, mutta hanke venyi, ja uusi rakennus Tietola valmistui vasta joulukuussa 1966. Koulun ylläpito siirtyi kannatusyhdistykseltä Vetelin kunnalle vuonna 1967. Kannatusyhdistykselle oli kertynyt suuret velat. Vetelissä siirryttiin peruskoulujärjestelmään elokuussa 1974, ja koulun nimi muuttui tuolloin Vetelin lukioksi; se oli kuitenkin vuoteen 1985 saakka osa kunnan koululaitosta. Oppilasmäärät olivat suurimmillaan 1970-luvun lopulla: syksyllä 1978 lukion 1. luokan aloitti 148 oppilasta. Kurssimuotoiseen opetukseen siirryttiin syksyllä 1982 ja luokattomaan lukio-opetukseen syksyllä 1995. Tietola-rakennus kunnostettiin vuosina 2002–2003. Vuonna 2006 lukion 50-vuotisjuhlien kunniaksi julkaistiin historiikki ja opiskelijamatrikkeli Koulutietä 50 vuotta: Vetelin lukio 1956–2006. Vetelin lukio lakkautettiin keväällä 2018 pienentyneiden opiskelijamäärien takia, mutta opetus alkoi uudelleen syksyllä 2020. ==Rehtorit== * Eero Hoffrén 1956–1961 * Jouko Ahtiainen 1961–1964 * Aarre Lampi 1964–1994 * Marja-Liisa Pekkola 1994–2000 * Riitta Liias-Lepistö 2000–2011 * Tero Lahtinen 2011–2018 * Petri Saari 2020– ==Lähteet== ==Kirjallisuutta== * ==Aiheesta muualla== * Vetelin lukion sivusto Luokka:Veteli Luokka:Suomen lukiot
Kim Matula

Kimberly "Kim" Marie Matula (s. 23. elokuuta 1988 Fort Worth, Texas) on yhdysvaltalainen näyttelijä. Tunnetuksi hän tuli Kauniit ja rohkeat -sarjan Hope Loganina. ==Elokuvat ja televisiosarjat== *Savage Spirit – Megan (2006) *Queen Sized – Tara 2006 *Pink – Natalie (2008) *Crown thy Good – Claire (2009) *Ensisilmäyksellä – Tyttö (2009) *Exposed – Gail (2010) *Kauniit ja rohkeat – Hope Logan (2010–2014) *Spilt Milk – Sabrina (2010) *The Defenders – Mia (2011) ==Aiheesta muualla== Luokka:Yhdysvaltalaiset näyttelijät Luokka:Vuonna 1988 syntyneet Luokka:Elävät henkilöt
Medicine Man (elokuva)

Medicine Man (Medicine Man) on John McTiernanin ohjaama yhdysvaltalainen elokuva, jonka ensi-ilta oli vuonna 1992. == Juoni == Lääkeyritys lähettää tohtori Rae Cranen Amazonin sademetsään ”vahtimaan” tohtori Robert Cambellia, josta ei ole kuulunut mitään sen jälkeen kun hän katkaisi yhteytensä ulkomaailmaan ja hänen vaimonsa jätti hänet. Crane toimittaa Cambellille kaikkea kaasukromatografista golfpalloihin, mutta Cambell ei ole tyytyväinen koska ei saanut toivomaansa tutkimusassistenttia. Kun Crane ei suostu lähtemään, Cambell paljastaa löytäneensä lääkkeen syöpään, mutta hän kadotti sen ja nyt lääkettä on jäljellä enää vähän. Cambell suojelee myös erittäin tarkasti metsässä asuvaa intiaaniheimoa. == Suomessa == Elokuvasta on käytetty Suomessa myös nimiä: * Poppamies, Hanhisen tiedoston suomenkielinen nimi * Ihmelääke, televisioesityksessä käytetty nimi * Medicine Man – ihmelääke, televisioesityksessä 2010 käytetty suomenkielinen nimi == Näyttelijät == == Aiheesta muualla == * Luokka:Vuoden 1992 yhdysvaltalaiset elokuvat Luokka:John McTiernanin ohjaamat elokuvat Luokka:Elokuvat terveydenhoidosta
Verhoilu

Verhoilu on käsityön erikoisala, jonka osaaja on verhoilija. thumb|Verhoilija työssään Verhoilu jaotellaan kolmeen eri osa-alueeseen. Niitä ovat perinteinen verhoilu, teollinen verhoilu ja ajoneuvoverhoilu. Perinteinen verhoilu keskittyy entisöintiin ja perinteisten tekniikoiden sekä materiaalien käyttöön. Perinteisiä verhoilumateriaaleja ovat esimerkiksi kierrejoustimet ja meriheinä-pehmusteet. Teollinen verhoilu käsittää puolestaan teollisesti valmistettujen tuotteiden verhoilemisen sekä teollisuudessa tapahtuvan uustuotannon. Teollisessa verhoilussa käytetään nykyaikaisia materiaaleja ja työkaluja, kuten vaahtomuovia ja vaahtomuovisahaa. Ajoneuvoverhoilu keskittyy nimensä mukaan ajoneuvojen erilaisiin verhoilutöihin. Ajoneuvoverhoiluun kuuluu ajoneuvojen entisöiminen. Verhoilija voi toimia esimerkiksi yrittäjänä tai työllistyä huonekaluteollisuuteen. Muita alan ammatteja ovat esimerkiksi koneompelija, leikkaaja, päällystäjä ja tyylihuonekalujen entisöintiverhoilija. ==Lähteet== Luokka:Käsityöt
Jacqueline MacInnes Wood

Jacqueline MacInnes Wood (s. 17. huhtikuuta 1987 Windsor, Ontario, Kanada) on kanadalainen näyttelijä. Tunnetuksi hän tuli Kauniit ja rohkeat -sarjan Steffy Forresterina. Jacqueline on seurustellut näyttelijä Daren Kagasoffin kanssa. ==Elokuvat ja televisiosarjat== *Runaway – Candice (2006) *Lovebites – Faith (2007) *Gamer Girlz – Max (2008) *MVP – Ava (2008) *Nightmare at the End of the Hall – Laurel / Jane (2008) *Kauniit ja rohkeat – Steffy Forrester (2008–) *Skyrunners Julie Gunn – (2010) *Turn the Beat Around – Irena (2010) *Final Destination 5 – Olivia (2011] ==Aiheesta muualla== *The Global Town Hallin haastattelu Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1987 syntyneet Luokka:Elävät henkilöt
Piotr Kozieradzki

Piotr Włodzimierz Kozieradzki (s. 1970, Varsova, Puola) on puolalainen rumpali. Hänet tunnetaan parhaiten työstään yhtyeissä Hate ja Riverside. ==Diskografia== Hate * * * * * * * * * Domain * * Riverside * * * * * *Love, Fear and the Time Machine (2015, InsideOut, Mystic Production) Goetia * * Kataxu * Thunderbolt * ==Aiheesta muualla== * Luokka:Vuonna 1970 syntyneet Luokka:Puolalaiset metallimusiikin rumpalit Luokka:Elävät henkilöt
Mika Mäkiaho

Mika Mäkiaho (s. 28. elokuuta 1987 Kuopio) on suomalainen jääkiekkoilija, joka pelaa Mestis-joukkue Kajaanin Hokissa. Pienikokoisen Mäkiahon vahvuudet ovat asenteessa ja suoraviivaisuudessa.Jatkoaika.com ==Ura== Mäkiaho on Kalevan Pallon kasvatti.Elite Prospects Hän voitti B-nuorten SM-hopeaa vuonna 2005 ja A-nuorten Suomenmestaruuden vuonna 2008. Mäkiaho oli kaudella 2007–2008 KalPan A-nuorten paras maalintekijä 21 osumallaan, joilla hän sijoittui A-nuorten SM- liigan maalipörssissä viidenneksi JYPin Harri Pesosen ja Ilveksen Matias Soinnun kanssa. Samalla kaudella Mäkiaho debytoi myös SM-liigassa, jossa hän pelasi kuusi ottelua ilman tehopisteitä. Huhtikuussa 2008 Mäkiaho teki sopimuksen Jokipoikien kanssa. Mestiksen tulokakausi toi hänelle 41 runkosarjaottelussa tehot 10+9=19. Marraskuussa 2008 Mäkiaho palasi lainalle KalPaan, joka kärsi miehistövajeesta. Hän pelasi siellä viisi ottelua ilman tehopisteitä. Mäkiaho voitti Jokipojissa Mestis-hopeaa keväällä 2009. Hän teki saman vuoden huhtikuussa vuoden mittaisen jatkosopimuksen joukkueen kanssa. Mäkiahon kausi 2009–2010 päättyi jo tammikuussa 2010, kun hän loukkasi nilkkansa jouduttuaan KooKoon Niko Palosen taklaamaksi. Taklaustilanteessa Mäkiaho kaatui koko painollaan nilkkansa päälle. Palonen sai tilanteesta ulosajon. Mäkiaho pelasi kauden aikana 32 runkosarjaottelua tehoin 7+3=10. Hän voitti kauden päätteeksi Mestiksen mestaruuden. Kaudeksi 2010–2011 Mäkiaho siirtyi Kajaanin Hokkiin. Toukokuussa 2011 hän jatkoi sopimustaan vuodella. ==Tilastot== 2007–2008 KalPa SM-liiga 6 0 0 0 2 – – – – – 2008–2009 Jokipojat Mestis 41 10 9 19 22 11 2 2 4 10 KalPa SM-liiga 5 0 0 0 0 – – – – – 2009–2010 Jokipojat Mestis 32 7 3 10 26 – – – – – 2010–2011 Hokki Mestis 48 9 10 19 32 – – – – – 2 kautta yhteensä SM-liiga 11 0 0 0 2 – – – – – 3 kautta yhteensä Mestis 121 26 22 48 80 11 2 2 4 10 ==Lähteet== * * * * ===Viitteet=== Luokka:Suomalaiset jääkiekkoilijat Luokka:Vuonna 1987 syntyneet Luokka:Elävät henkilöt
Peeter Kümmel

Peeter Kümmel (s. 11. huhtikuuta 1982 Tartto) on virolainen uransa lopettanut maastohiihtäjä. Hiihdon MM-kisoissa Kümmel kilpaili ensimmäisen kerran Sapporossa 2007. Oslossa 2011 hän sijoittui vapaan hiihtotavan sprinttikilpailussa kuudenneksi. Olympialaisissa Kümmel kilpaili ensimmäisen kerran Torinossa 2006, jossa hän karsiutui sprintin karsinnoissa. Vancouverissa 2010 hän oli perinteisen hiihtotavan sprintissä neljästoista ja pariviestissä kuudestoista. Sotšissa 2014 hän karsiutui sprintin karsinnoissa ja oli pariviestissä neljästoista. Maastohiihdon maailmancupissa Kümmel kilpaili ensimmäisen kerran Otepäässä tammikuussa 2003. Ensimmäisen maailmancupin pisteensä hän saavutti toisessa maailmancupin kisassaan Lahdessa, jossa hän sijoittui perinteisen sprintissä 18:nneksi. Parhaimmillaan Kümmel sijoittui maailmancupissa viidenneksi Otepään perinteisen sprintissä helmikuussa 2008. Kümmel lopetti uransa maastohiihtäjänä vuonna 2017. Seuratasolla Kümmel edusti Tartu Skiclubia. Hän on naimisissa ja hänellä on kaksi lasta. Kümmel asuu Otepäässä. == Lähteet == Luokka:Virolaiset maastohiihtäjät Luokka:Vuonna 1982 syntyneet Luokka:Elävät henkilöt
Seututie 228

thumb|Seututiehen 228 kuulunutta osuutta nykyisestä seututiestä 213 Ypäjän Mannisissa vähän ennen Ypäjän kirkonkylää Loimaalta päin tultaessa. Seututie 228 oli vuoteen 1996 asti Ypäjän Palikkalasta Loimaalle kulkenut tie. Tie alkoi haarautuen Ypäjällä valtatiestä 10 päättyen Loimaalle valtatien 9 liittymän kohdalle. Vuoden 1996 tienumerointiuudistuksessa seututienumero 228 lakkautettiin ja seututie 213 linjattiin kulkemaan Loimaalta Palikkalaan asti. Luokka: Lakkautetut seututiet Luokka:Ypäjän liikenne Luokka:Loimaan liikenne
Seututie 179

Seututie 179 oli vuoteen 1996 asti Ahvenkoskelta Ruotsinpyhtään ja Ruotsinkylän kautta Elimäelle kulkenut tie. Vuoden 1996 tienumerointiuudistuksessa tie uudelleennumeroitiin yhdystieksi 1792 sen liikenteellisen merkityksen vähennyttyä. Luokka:Lakkautetut seututiet
Seututie 184

Seututie 184 oli vuoteen 1996 asti Perniöstä Kiskoon kulkenut tie. Vuoden 1996 tienumerointijärjestelmässä tie uudelleennumeroitiin yhdystieksi 1840 sen liikenteellisen merkityksen vähennyttyä. Luokka:Lakkautetut seututiet Luokka:Perniö Luokka:Kisko
Seututie 187

Seututie 187 oli vuoteen 1996 asti Kiskosta Suomusjärven Kitulaan kulkenut tie. Vuoden 1996 tienumerointiuudistuksessa tie uudelleennumeroitiin yhdystieksi 1870 sen liikenteellisen merkityksen vähennyttyä. Luokka:Lakkautetut seututiet Luokka:Kisko Luokka:Suomusjärvi
Seututie 193

Seututie 193 oli vuoteen 1996 asti Merimaskusta Askaisten ja Mietoisten kautta Mynämäelle kulkenut tie. Vuoden 1996 tienumerointiuudistuksessa tie uudelleennumeroitiin sen liikenteellisen merkityksen vähennyttyä yhdystieksi 1930. Luokka:Lakkautetut seututiet Luokka:Merimasku Luokka:Askainen Luokka:Mietoinen Luokka:Mynämäen liikenne
Seututie 198

Seututie 198 oli vuoteen 1996 asti Laitilasta Uuteenkaupunkiin kulkenut tie. Vuoden 1996 tienumerouudistuksessa seututiet 198, 205 ja 219 yhdistettiin kantatieksi 43 niiden liikenteellisen merkityksen suurennuttua. Luokka: Lakkautetut seututiet Luokka:Laitilan liikenne Luokka:Uudenkaupungin liikenne
Seututie 202

Seututie 202 oli vuoteen 1996 asti Mynämäeltä Yläneelle kulkenut tie. Vuoden 1996 tienumerointiuudistuksessa tie uudelleennumeroitiin yhdystieksi 2020 sen liikenteellisen merkityksen pienennyttyä. Luokka:Lakkautetut seututiet Luokka:Mynämäen liikenne Luokka:Yläne